Daily View – P.M. – บล.กสิกรไทย
บล.กสิกรไทย ระบุในบทวิเคราะห์บ่ายนี้
8 พ.ค. 2558

เคาะกลยุทธ์ลงทุนบ่าย
สรุปภาวะตลาดเช้า 
– SET Index รีบาวด์ขึ้นตามตลาดภูมิภาคโดยปิดภาคเช้าที่ระดับ 1,506.69จุด +8.38จุด (+0.56%) ด้วยมูลค่าการซื้อขายที่18,726.11ลบ.
– Most Positive Impact: SCB(+1.45จุด)/ BH (+1.09 จุด)/ KBANK (+1.02 จุด)
– Most Negative Impact: PTTEP(-1.31จุด)/ TRUEIF(-0.95 จุด)/ PTTGC(-0.91จุด)
– จุดสังเกต: การรีบาวด์ของหุ้นกลุ่ม Bank เป็นปัจจัยหลักที่ช่วยสนับสนุนดัชนีขณะที่หุ้นกลุ่ม Energy มีการปรับตัวลงเพียงเล็กน้อยแม้ราคาน้ำมันในตลาดจะปรับตัวลงถึง 3% เมื่อคืนนี้
 
แนวโน้มตลาดบ่าย 
– ลุ้นปรับขึ้นทดสอบ 1,510 จุด -ความคาดหวังต่อมาตรการกระตุ้นเศรษฐกิจของจีน หลังตัวเลขส่งออกเดือนเม.ย.58 หดตัวลง 6.4% สวนทางกับที่ตลาดคาดว่าจะขยายตัว 2.4% และโมเมนตัมการฟื้นตัวของหุ้นธนาคารผลักดันให้หุ้นขนาดใหญ่กลุ่มอื่นปรับตัวขึ้นตาม น่าจะช่วยหักล้างการอ่อนแอของหุ้นในกลุ่มพลังงานและสนับสนุนให้ตลาดมีโอกาสปรับขึ้นทดสอบระดับ 1,510-1,520 จุด ในช่วงบ่าย (แนวต้าน: 1,510 และ 1,520 // แนวรับ: 1,495 และ 1,484)
– สำหรับภาพใหญ่ เรายังระมัดระวังต่อภาพตลาดในช่วงเดือนพ.ค.-มิ.ย. ซึ่งมีโอกาสหลุด 1,500 จุด โดยประเมิน downside ที่ 1,480 และ 1,440 จุด (กรณีเลวร้าย) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58 การฟื้นตัวที่ล่าช้าของเศรษฐกิจอาจกดดันการปรับลดประมาณการ GDP ปี 58และความกังวลเรื่องการขึ้นดอกเบี้ยของ Fed
– หุ้นแนะนำภาคบ่าย: เก็งกำไร SCC (คาดหุ้นพื้นฐานขนาดใหญ่จะนำตลาดฟื้นตัวขึ้นต่อ) และ SVI (ได้ประโยชน์จากค่าบาทอ่อน + คาดผลการดำเนินงานจะทยอยฟื้นตัวในปี 2558)หุ้นเก็งกำไรอื่นที่น่าสนใจ: AOT และ SMT นอกจากนี้เรายังคงชอบหุ้นธนาคารที่มีโอกาสฟื้นตัวขึ้นต่อ (SCB BBL) และหุ้นในกลุ่มอิเล็กทรอนิกส์ที่ได้ประโยชน์จากค่าบาทอ่อน (KCE SVI) ส่วนกลุ่มพลังงานรอจังหวะกลับเข้าเก็งกำไรเน้นหุ้นที่ปรับถอยแรง (TOP)
 
คำแนะนำ 
– กลยุทธ์: “เก็งกำไรรายตัวในวงจำกัด” แนะนำนักลงทุนระยะสั้นเพียงเก็งกำไรด้วยวงเงินจำกัดลุ้นฟื้นตัวกลับขึ้นไปทดสอบ 1,520-1,540 จุด โดยใช้ 1,495 เป็นจุด stop loss หรือชะลอการซื้อเน้นเก็งกำไรหุ้นรายตัวที่มีปัจจัยบวก เราชอบหุ้นที่ได้ประโยชน์จากค่าเงินบาทอ่อน (KCE SVI) และหุ้นที่คาดกำไรไตรมาส 1/58 ออกมาดี (AAV AOT ERW // THCOM งบออกมาดี)ส่วนนักลงทุนระยะยาว แนะนำทยอยสะสมหุ้นพื้นฐานรายตัวเมื่อปรับถอย โดยเฉพาะการหลุดต่ำ 1,500 จุด (Top pick: SCC CK CPALL TOP PS ADVANC CENTEL KCE PTT KTB)
 
Trading Idea 
– หุ้นที่ได้ประโยชน์จากการลดดอกเบี้ย: 1) กลุ่มที่ได้ประโยชน์จากค่าเงินบาทอ่อน (KCE SVI) 2) กลุ่มที่ได้ประโยชน์จากกำลังซื้อที่เพิ่มขึ้น (CPALL MAKRO) 3) กลุ่มที่ได้ประโยชน์จากต้นทุนการเงินที่ลดลง ได้แก่ Consumer finance (KTC AEONTS) กลุ่มธนาคารขนาดกลาง (TISCO TCAP KKP)กลุ่มเช่าซื้อ (THANI GL TK IFS LIT GCAP) และกลุ่มอสังหาฯ (AP PS) 4) กลุ่ม High Yield (ADVANC INTUCH)
 
ประเด็นจับตา/ติดตาม 
– (+/-) ตัวเลขจ้างงานนอกภาคเกษตรและอัตราว่างงานสหรัฐฯ -ถ้าตัวเลขออกมาอ่อนแอกว่าตลาดคาด น่าจะทำให้นักลงทุนเลื่อนความกังวลเรื่องการปรับขึ้นอัตราดอกเบี้ยของ Fed ออกไป ซึ่งจะส่งผลบวกต่อตลาดหุ้นสัปดาห์หน้า